## Σοφία

## [1] ΔΙΑΚΟΣΙΑ ΧΡΟΝΙΑ ΑΠΟ ΤΗΝ ΕΛΛΗΝΙΚΗ ΕΠΑΝΑΣΤΑΣΗ

## Γιώργος

## [2] «Ανήκω σε μια χώρα μικρή. Ένα πέτρινο ακρωτήρι στη Μεσόγειο, που δεν έχει άλλο αγαθό παρά τον αγώνα του λαού του, τη θάλασσα, και το φως του ήλιου. Είναι μικρός ο τόπος μας, αλλά η παράδοσή του είναι τεράστια και το πράγμα που τη χαρακτηρίζει είναι ότι μας παραδόθηκε χωρίς διακοπή. Η ελληνική γλώσσα δεν έπαψε ποτέ της να μιλιέται. Δέχτηκε τις αλλοιώσεις που δέχεται καθετί ζωντανό, αλλά δεν παρουσιάζει κανένα χάσμα. Άλλο χαρακτηριστικό αυτής της παράδοσης είναι η αγάπη της για την ανθρωπιά· κανόνας της είναι η δικαιοσύνη».

## Σοφία

## Η Ομιλία του Γιώργου Σεφέρη στη Στοκχόλμη, κατά την τελετή απονομής του βραβείου Nόμπελ (το Δεκέμβριο του 1963), ο Σεφέρης συνοψίζει τις πεποιθήσεις του, αφενός για την άμεση και αδιάσπαστη συνέχεια της ελληνικής γλώσσας από την αρχαιότητα ως τη σημερινή εποχή

## ΗΡΩ

**[3]** **1821**

**[4]** Τιμούμε την έναρξη της Επανάστασης του 1821, που αποτελεί το μεγαλύτερο ιστορικό γεγονός της νεότερης ιστορίας μας, αφού με αυτήν το έθνος μας κατόρθωσε να αποκτήσει κρατική υπόσταση.

**Αλέξανδρος**

**[5]** Μαζί με την εθνική μας επέτειο γιορτάζουμε και τον Ευαγγελισμό της Θεοτόκου, που συμβολικά ταυτίστηκε με την επανάσταση του λαού για να υποδηλώσει ότι το ευαγγέλιο της σωτηρίας του ανθρώπου εξομοιώνεται με τη λύτρωση του έθνους από τη σκλαβιά.

## Σοφία

**[6]** 25η Μαρτίου. Διπλή γιορτή. Γιορτή γεμάτη φως. Δυο λευτεριές σμίγουνε μέσα στην ίδια μέρα, δυο λευτεριές ματόβρεχτες, παιδιά μεγάλου κόπου, η λευτεριά του Έλληνα κι η λευτεριά του ανθρώπου...

## Σοφία

**[7]** Διπλή λευτεριά λοιπόν. Λευτεριά από τη σκλαβιά της αμαρτίας. Λευτεριά από τον τουρκικό ζυγό. Πρωταγωνιστές ένας αρχάγγελος κι ένας αρχιερέας.

Ο αρχάγγελος Γαβριήλ φέρνει το μήνυμα της λύτρωσης: «Χαίρε, κεχαριτωμένη!». Γίνεται η Μαρία, η Παναγία, η γέφυρα, η πρώτη συνεργάτρια του Θεού για τη δική μας σωτηρία. Την αξίωσε ο Θεός μητέρα Του να γίνει κι αξίωσε κι εμάς να την έχουμε Μητέρα.

Και ο αρχιερέας Παλαιών Πατρών Γερμανός βροντοφωνάζει το σύνθημα της Επανάστασης: «Ελευθερία ή θάνατος».

## Γιώργος

**[8]** H Βυζαντινή Αυτοκρατορία, αναφερόμενη και ως Ανατολική Ρωμαϊκή Αυτοκρατορία, Ρωμανία, ή απλά Βυζάντιο, αλλά και ως Αυτοκρατορία των Ελλήνων,

**[9]** **[10]** **[11]** **[12]** **[13]** ήταν αυτοκρατορία με πρωτεύουσα την Κωνσταντινούπολη, συνέχεια της Ρωμαϊκής αυτοκρατορίας. Τα χρονικά όρια της Βυζαντινής αυτοκρατορίας ξεκινούν από τα εγκαίνια της Κωνσταντινούπολης στις 11 Μαΐου 330 και φτάνουν ως την τελική της πτώση, την Άλωση από τους Οθωμανούς, στις 29 Μαΐου 1453.

**Αλέξανδρος**

**[14]** Κατά τα 1.100 χρόνια ζωής της Βυζαντινής Αυτοκρατορίας, η Κωνσταντινούπολη είχε πολιορκηθεί αρκετές φορές αλλά μόνο μία φορά είχε πέσει στα χέρια των εχθρών, το 1204 από τους Σταυροφόρους της Δ΄ Σταυροφορίας.

**Ηρώ**

**[15]** Τους επόμενους δύο αιώνες, η εξασθενημένη Βυζαντινή Αυτοκρατορία δεχόταν συνεχείς επιθέσεις από Λατίνους, Σέρβους, Βουλγάρους και ιδιαίτερα από τους Οθωμανούς Τούρκους.

**[16] 1453**

## Σοφία

**[17]** 29 Μαΐου 1453, η βασίλισσα των πόλεων , Κωνσταντινούπολη, μετά από πολιορκία 2 μηνών, πέφτει στα χέρια των Οθωμανών Τούρκων, η χιλιόχρονη βυζαντινή αυτοκρατορία φτάνει στο τέλος της ,

## Σοφία

**[18]** ο τελευταίος αυτοκράτορας Κωνσταντίνος παλαιολόγος πέφτει μαχόμενος προτιμώντας τον θάνατο.

**[19] Βίντεο**

**Σοφία** (στο τέλος)

Σώπασε κυρά Δέσποινα και μην πολυδακρύζεις πάλι με χρόνους με καιρούς, πάλι δικά μας θάναι!...

**Ηρώ**

**[20] Στα τετρακόσια χρόνια σκλαβιάς, που ακολούθησαν την άλωση της Πόλης, οι Έλληνες πίστευαν ακράδαντα ότι είναι οι συνεχιστές όχι μόνο της Βυζαντινής Αυτοκρατορίας αλλά και της αρχαίας Ελλάδας κι έτσι απέκτησαν συνείδηση της ιστορικής τους συνέχειας. Επιπλέον, ο λαός μας κατόρθωσε να μην αφομοιωθεί, αλλά να διατηρήσει την εθνική του ταυτότητα, όπως αυτή εκφράζεται μέσα από τη γλώσσα του και τη θρησκεία του.**

**Αλέξανδρος**

**[21]** Σ’ αυτό συνέβαλλαν πολλοί: **η Εκκλησία**, που υπήρξε «η κιβωτός του Έθνους», **ο ρασοφόρος δάσκαλος,** **ο Κοσμάς ο Αιτωλός και οι ∆άσκαλοι του Γένους**, οι οποίοι με τα κείμενά τους βοήθησαν στην πνευματική αφύπνιση του Γένους.

## Σοφία + Αλέξανδρος

**[22]** Χωρίς αμφιβολία, ο αγώνας αυτός ήταν ένα «θαύμα». ***«Γιατί στο θαύμα κι όχι στη λογική, χρωστάει την ανάστασή του το Γένος»*,** έγραψε ο στρατηγός Μακρυγιάννης. Η λογική έλεγε ότι οποιαδήποτε προσπάθεια εξέγερσης απέναντι στην Οθωμανική αυτοκρατορία ήταν, εκ των προτέρων, καταδικασμένη σε αποτυχία, όπως είχε γίνει και στο παρελθόν με τα διάφορα προεπαναστατικά κινήματα.

**Ηρώ + Γιώργος**

**[23]** Ο Κολοκοτρώνης, αυτή η ηγετική μορφή του αγώνα, γράφει στα απομνημονεύματά του: **«Ο κόσμος μάς έλεγε τρελούς. Ημείς, αν δεν είμεθα τρελοί δεν εκάναμε την Επανάσταση, διότι ηθέλαμε συλλογισθεί δια πολεμοφόδια, καβαλαρία και πυροβολικό».**

**Ηρώ**

**[24]** Επιπλέον, η Ευρώπη, οι Μεγάλες Δυνάμεις της Ιερής Συμμαχίας ήταν εχθρικές απέναντι στην Επανάσταση.

**[25]** Κι όμως, η μεθοδική προετοιμασία από τη Φιλική Εταιρεία, οι Κλέφτες και οι Αρματολοί, η θέληση και η αγωνιστικότητα του λαού έφεραν το ποθούμενο.

**Αλέξανδρος**

**[26]** ~~Κολοκοτρώνης~~: «Όταν αποφασίσαμε να κάμωμε την Επανάσταση δεν εσυλλογισθήκαμε ούτε πόσοι είμεθα ούτε πως δεν έχουμε άρματα ούτε ότι οι Τούρκοι εβαστούσαν τα κάστρα και τας πόλεις… αλλά ως μία βροχή έπεσε σε όλους μας η επιθυμία της Ελευθερίας μας και όλοι και ο κλήρος και οι προεστοί και οι καπεταναίοι και οι πεπαιδευμένοι και οι έμποροι, μικροί και μεγάλοι, όλοι εσυμφωνήσαμε εις αυτόν το σκοπό και εκάναμε την επανάσταση».

## Σοφία

**[27]**  Για τους υπόδουλους έλληνες λοιπόν ο αυτοκράτορας Κωνσταντίνος παλαιολόγος δεν πέθανε ποτέ, πίστευαν ότι άγγελος Κυρίου , τον μαρμάρωσε και τον έκρυψε και όταν θα ερχόταν ο καιρός θα ζωντάνευε για να διώξει μακριά τον κατακτητή . Η θυσία αυτή του μαρμαρωμένου αυτοκράτορα μαζί με τις αναμνήσεις του ένδοξου παρελθόντος και η πίστη στο θεό, ήταν που στήριξαν το υπόδουλο γένος στη σκοτεινή περίοδο που ξεκινούσε. Την περίοδο των 400 χρόνων σκλαβιάς στους Τούρκους

**Αλέξανδρος**

**[28] [29]**   **Η Ανατολική (Ορθόδοξη) Εκκλησία κατά την περίοδο της Τουρκοκρατίας.**

***Η περίοδος από το 1453 μ.Χ.***

*(άλωση της Κωνσταντινούπολης από τους Τούρκους)*

***μέχρι το 1821 μ.Χ.***

*(κήρυξη της ελληνικής επανάστασης)*

***ονομάζεται Τουρκοκρατία.***

## Γιώργος

**[30]**  ***1453 μ.Χ. : Η Βυζαντινή αυτοκρατορία (η μεγαλύτερη σε διάρκεια χρόνου σε όλο τον κόσμο) χάνεται για πάντα***

**Ηρώ**

**[31]**  ***Η Αγία Σοφία μετά την Άλωση μετατράπηκε σε μουσουλμανικό τέμενος και από το 1931 σε μουσείο***

**[32]**  **Η Οθωμανική Αυτοκρατορία 1359 - 1856 μ.Χ.**

## Σοφία

**[33]**  ***Εκείνη την εποχή η Οθωμανική αυτοκρατορία ήταν ένα πολυεθνικό κράτος και ο Σουλτάνος ήταν ο απόλυτος άρχοντας αυτής της αυτοκρατορίας,***

***είχε χωρίσει τους πολίτες σε διάφορες ομάδες ανάλογα με τη θρησκεία τους (τα μιλλέτια):***

1. **το μουσουλμανικό**
2. **το ορθόδοξο** (Όλοι οι Ορθόδοξοι λαοί της υποδουλωμένης αυτοκρατορίας θα αποτελέσουν το «ρουμ-μιλλέτι»)
3. **το αρμενικό** και
4. **το εβραϊκό.**

**Αλέξανδρος**

**[34]**  **Ο Πατριάρχης Κωνσταντινουπόλεως**

**θρησκευτικός και πολιτικός αρχηγός όλων των ορθοδόξων**

Ο Μωάμεθ Β΄ επέβαλε στον πατριαρχικό θρόνο τον ανθενωτικό μοναχό Γεννάδιο (κατά κόσμον Γεώργιο Σχολάριο). Ο σουλτάνος δέχτηκε τον νέο Πατριάρχη σαν ηγεμόνα, του έδωσε «δεκανίκιον», ήτοι πατριαρχική ράβδο που στο πάνω μέρος έχει ένα χρυσό μήλο και οι Τούρκοι την λένε «χαζράνι» – δείγμα της εξουσίας του και αφού τον συνόδεψε μέχρι την πύλη.

Ο σουλτάνος είπε στον Γεννάδιο:

## Γιώργος

«Πατριάρχευε ἐν εἰρήνῃ καὶ ἔχε τὴν φιλίαν Ἡμῶν ἐν οἷς χρἠζοις καὶ ἐθέλοις, ἔχων πάντα τὰ προνόμια τῶν προκατόχων σου», *(Αθανάσιος Υψηλάντης).*

**Ηρώ**

Όμως πέρα από τα **θρησκευτικά** και πνευματικά προνόμια, ο σουλτάνος έδωσε στον Γεννάδιο και **πολιτικά προνόμια**. Έτσι ο Πατριάρχης αναδείχθηκε σε πολιτικό αρχηγό όλων των υπηκόων χριστιανών του σουλτάνου. Ήταν δηλαδή **Μιλλέτ-μπασης**, που σημαίνει **εθνάρχης**.

Έτσι όλοι οι χριστιανοί, ανήκαν στην ίδια κατηγορία. Εκπρόσωπος και ουσιαστικά κυβερνήτης τους ήταν ο Πατριάρχης της Κωνσταντινούπολης.

## Γιώργος

**[35]**  **ΤΑ ΠΡΟΝΟΜΙΑ ΤΟΥ ΠΑΤΡΙΑΡΧΗ**

Ο Πατριάρχης ήταν ο προστάτης των χριστιανών, έπρεπε να φροντίζει για όλα και όταν λέμε όλα εννοούμε όλα.

**Προνόμια:**

α) φορολογική ατέλεια

β) είχε την ανώτατη εποπτεία όλων των κληρικών και πειθαρχική και ποινική δικαιοδοσία στον κλήρο

γ) το δικαίωμα να αποφασίζει με τη Σύνοδο για κάθε δογματικό ή άλλο ζήτημα υπήρχε στην Ορθόδοξη Εκκλησία

δ) στο Πατριαρχείο παραχωρήθηκαν και κοσμικές εξουσίες, με τις οποίες

* τα εκκλησιαστικά δικαστήρια μπορούσαν να εκδικάζουν υποθέσεις αστικού δικαίου (διαζυγίων, κληρονομιών κ.α.)
* και η Εκκλησία είχε τη δυνατότητα να φορολογεί τους πιστούς για την αντιμετώπιση των αναγκών της ή για την κάλυψη χρηματικών ποσών που απαιτούσε η τουρκική διοίκηση.

**Ηρώ**

**[36]**  Βέβαια αυτό δε σημαίνει ότι ο Πατριάρχης έκανε ό, τι ήθελε, και το Πατριαρχείο βρισκόταν υπό την άγρυπνη επιτήρηση ενός «αλλόθρησκου και πολιτιστικά κατώτερου δυνάστη». Έτσι αμέσως αποδείχτηκε ότι Τα δήθεν προνόμια του Πατριάρχη, στην πραγματικότητα ήταν μόνο λόγια για τους Οθωμανούς.

**Αλέξανδρος**

**[37]**  Το Οικ. Πατριαρχείο έπρεπε να φαίνεται άψογο, διότι κάθε δυναμική αντίσταση που θα κατέληγε σε αποτυχία και καταστροφή θα καταλογιζόταν εναντίον του, θα έκανε τον κατακτητή περισσότερο βίαιο και αδιάλλακτο και θα αφαιρούσε και εκείνα τα λίγα προνόμια που είχαν παραχωρηθεί στους Ρωμιούς.

**[38]**  Δεν είναι λίγες οι φορές που η διαρκής καχυποψία της Πύλης οδήγησε σε εκτελέσεις. Συνολικά, μέσα στα 400 χρόνια σκλαβιάς, εκτελέστηκαν δεκάδες Πατριάρχες,, 100 και πλέον Ιεράρχες και 6 χιλιάδες κληρικοί και μοναχοί.

## Σοφία

**[39]**  **[40]**  **Ο ΕΞΙΣΛΑΜΙΣΜΟΣ**

Το μεγαλύτερο όμως πλήγμα των σκλαβωμένων ελλήνων ήταν ο εξισλαμισμός.

Οι κατακτήσεις των τούρκων, οι πιέσεις, η βία, οι εξευτελιστικοί όροι διαβίωσης και οι φορολογικές επιβαρύνσεις ωθούσαν πολλούς χριστιανούς να αρνηθούν την πίστη τους και να γίνουν μουσουλμάνοι.

## Γιώργος

**[41]**  **ΠΑΙΔΟΜΑΖΩΜΑ**

Η χειρότερη μορφή εξισλαμισμού ήταν το παιδομάζωμα δηλαδή, ή αρπαγή των παιδιών με τη βία από τις ελληνικές οικογένειες τους , που στόχευε στην αύξηση του τουρκικού στρατού. Αρχικά γινόταν κάθε 5 χρόνια, ενώ σταδιακά έφτασε να γίνεται κάθε χρόνο. Αφορούσε νέους ηλικίας 15 με 20 ετών που προορίζονταν να ενταχθούν στα σώματα των γενιτσάρων, δηλαδή την προσωπική φρουρά του Σουλτάνου. Και παιδιά 6 με 14 ετών, που στρατολογούνταν για την επάνδρωση των σουλτανικών ανακτόρων και των κρατικών υπηρεσιών.

## Σοφία

Τα παιδιά του παιδομαζώματος οδηγούνταν σε ειδικούς χώρους όπου δεν επιτρεπόταν η έξοδος , αλλά παρέμεναν για 7 χρόνια έγκλειστα δεχόμενα στρατιωτική και θρησκευτική εκπαίδευση. Διδάσκονται την τουρκική γλώσσα, τα νέα τους καθήκοντα και τυφλή υπακοή στους ανωτέρους τους, τέλος αναδεικνύονταν σε φανατικούς πιστούς της μουσουλμανικής θρησκείας .

**Αλέξανδρος**

**[42]**  Υπολογίζεται ότι κατά τη διάρκεια της τουρκοκρατίας, οι χριστιανοί νέοι που εξισλαμίστηκαν, ανέρχονται σε 500 χιλιάδες ή και 1 εκατομμύριο.

**[43]**  ***Πώς αντέδρασαν οι έλληνες όλο αυτό το διάστημα της τουρκοκρατίας; Έμειναν με σταυρωμένα χέρια; πώς διατηρήθηκαν; Πώς τα κατάφεραν;***

**Ηρώ**

**[44]** Οι υπόδουλοι δεν τα δέχονται όλα αυτά χωρίς αντίδραση, άλλοι μαρτυρούσαν για την πίστη τους και αρνιόντουσαν τα ανταλλάγματα που προσέφεραν οι τούρκοι και έγιναν οι νεομάρτυρες , άγιοι της εκκλησίας. Άλλοι προτιμούσαν να ζήσουν στα βουνά, αποτελώντας κατά τα λόγια του Κολοκοτρώνη , τη φρουρά του μαρμαρωμένου βασιλιά. Αυτοί ήταν οι περίφημοι κλέφτες οι οποίοι δε σταμάτησαν να πολεμούν για την ελευθερία και έγιναν οι αγωνιστές της επανάστασης του 1821

## Γιώργος

**[45]**  ***Έχει μεγάλο ενδιαφέρον να δούμε, Πώς η εκκλησία βοήθησε τους σκλαβωμένους έλληνες να διατηρήσουν την ελληνική τους ταυτότητα και την ορθόδοξη πίστη τους μέχρι την έναρξη της επανάστασης του 1821***

## Σοφία

**Η ΠΡΟΣΦΟΡΑ ΤΗΣ ΕΚΚΛΗΣΙΑΣ ΣΤΗΝ ΠΕΡΙΟΔΟ ΤΗΣ ΤΟΥΡΚΟΚΡΑΤΙΑΣ**

**[46]**

* **ΕΘΝΙΚΗ ΣΥΝΕΙΔΗΣΗ.**

400 χρόνια είναι πάρα πολλά, υπήρχε περίπτωση οι έλληνες να ξεχάσουν ποιοι είναι , είτε για να γλυτώσουν τη ζωή τους( μην ξεχνάτε τις συνθήκες διαβίωσης , το παιδομάζωμα ,,,,,,) είτε για να κερδίσουν πλούτοι ως μουσουλμάνοι.

Η εκκλησία όμως δεν σταμάτησε να θυμίζει στους έλληνες την πίστη τους στο Θεό, τη γλώσσα τους , την ιστορία τους από τους αρχαίους έλληνες περνώντας μέσα από το βυζάντιο φτάνοντας μέχρι εκείνη την εποχή.

**Ηρώ**

**[47]**  **[48]**  **[49]**

* **ΔΙΑΣΩΣΗ ΕΛΛΗΝΙΚΗΣ ΓΛΩΣΣΑΣ.**

Τούρκικα θα μιλάγαμε τώρα αν η εκκλησία δε διέσωζε με διάφορους τρόπους την ελληνική γλώσσα στην τουρκοκρατία. Με ποιους τρόπους;:

1. Με το κήρυγμα που έκανε στους ραγιάδες, όπως ο Πατροκοσμάς που μιλούσε απλά και σωστά στους έλληνες. Τα κατάφερε επίσης και με το Ευαγγέλιο.

Ποιο νομίζετε ήταν το βιβλίο για τα μικρά παιδιά στο κρυφό σχολειό ή νομίζετε πως υπήρχαν βιβλία στην τουρκοκρατία;.

1. Πολλά μάλιστα έργα των αρχαίων συγγραφέων και των βυζαντινών που τα κάνουμε σήμερα στο σχολείο, έφτασαν στις μέρες μας επειδή πολλοί μοναχοί έκατσαν και τα αντέγραψαν με τα χέρια τους.

## [50] Γιώργος

* **ΕΚΠΑΙΔΕΥΣΗ**

Γενικά δεν σώζεται κάποιος επίσημος νόμος που να απαγόρευε την παιδεία από τους τούρκος κατακτητές. Όμως υπάρχουν πολλές μαρτυρίες από την περίοδος της άλωσης της Πόλης έως ακόμη και 100 χρόνια μετά την επανάσταση του 1821 που δείχνουν ακριβώς το αντίθετο, δηλαδή πολλοί τοπικοί τούρκοι διοικητές απαγόρευαν τη λειτουργία των σχολείων με τη βία και δεν επέτρεπαν σε δασκάλους να διδάξουν.

Η μόνη περίπτωση για την ίδρυση και τη λειτουργία του σχολείου αν έδιναν καθόλου μια τέτοια άδεια ήταν η πληρωμή μεγάλων χρηματικών ποσών.

**Αλέξανδρος**

**[51]**  Διαβάζουμε από μία επιστολή του 1460, από τον Ευγένιο Σχολάριο, ότι τα σχολεία της σοφίας καταπατήθηκαν από τον Μωάμεθ.

**[52]**  Επίσης το 1607 μαθαίνουμε από τον λόγιο Χριστόφορο Άγγελο πως όταν πήγε στην Αθήνα για να σπουδάσει συνελήφθηκε από τους Τούρκος, με τη κατηγορία ότι ήταν κατάσκοπος των Ισπανών, απλά και μόνο επειδή ήταν άνθρωπος που αγαπούσε τη μόρφωση. Ακόμη του πήραν όλα τα βιβλία και τα χρήματα που είχε, ενώ μόλις και μετα βίας μπόρεσε να γλιτώσει τη ζωή του.

**Ηρώ**

**[53]**  Ο Αδαμάντιος Κοραής γράφει το 1801, στο έργο του «Σάλπισμα πολεμιστήριον», «Μας στερούνε τα αναγκαία μέσα να δημιουργούμε σχολεία, για την ανατροφή και τη μόρφωση των παιδιών μας».

Κατά την περίοδο της Τουρκοκρατίας ήταν πολύ δύσκολο ως και αδύνατο για τα ελληνόπουλα να πάνε σχολείο και να μάθουνε γράμματα, την γλώσσα την ελληνική, την πίστη τους και την ιστορίας τους.

## Σοφία

**[54]**  Ο άγιος Κοσμάς Ο Αιτωλός καταλάβαινε το πρόβλημα. Το 1779 έλεγε στους σκλαβωμένους έλληνες: «Δεν βλέπετε πως αγρίεψε το γένος μας από την αμάθεια και εγίναμε σαν τα ζώα; Γι’ αυτό σας συμβουλεύω να βρείτε κάθε τρόπο ώστε να έχετε σχολεία στις περιοχές σας για να μπορείτε να καταλαβαίνετε το άγιο Ευαγγέλιο και να μην περπατάτε στο σκοτάδι»

## Γιώργος

**[55]**  Βέβαια Ο άγιος Κοσμάς δεν έμεινε μόνο στο κήρυγμα και τις προτροπές αλλά έλαβε δράση. Όπου του επέτρεπαν οι συνθήκες μέσα σε 16 χρόνια ίδρυσε 200 δημοτικά σχολεία και 10 γυμνάσια σε πολλές περιοχές τις Ελλάδας.

Αλλά και αν ακόμη οι τοπικοί άρχοντες ήταν πολύ αυστηροί, δεν έχανε την ευκαιρία να κάνει κρυφά μαθήματα.

Αφού λοιπόν δεν μπορούσανε να πάνε σχολείο στα φανερά πηγαίνανε στα κρυφά, έτσι σε αρκετές περιοχές λειτούργησε αυτό που ονομάζουμε «κρυφό σχολειό».

**Ηρώ**

**[56]**  Τι ήταν λοιπόν το κρυφό σχολειό;

**[57]**  Το κρυφό σχολειό ήταν ένας τρόπος που είχαν οι υπόδουλοι έλληνες για να διατηρήσουν και να μεταδώσουν τη γλώσσα, τη θρησκεία και την ιστορία στα νέα παιδιά κατά την τουρκοκρατία. Τα σχολεία αυτά λειτουργούσαν στις εκκλησίες και τα μοναστήρια αλλά και σε οποιοδήποτε άλλο μέρος που μπορούσε να διαφύγει από την προσοχή των Τούρκων. Δάσκαλος συνήθως ήταν ο παπάς του χωριού ή ο καλόγερος του μοναστηριού.

**Αλέξανδρος**

**[58]**  Ο Θεόδωρος Κολοκοτρώνης είπε για τον εαυτό του: στον καιρό της νεότητος που προσπαθούσα να μάθω κάτι, σχολεία και ακαδημίες δεν υπήρχαν, μόλις που υπήρχαν μερικά μόνο σχολεία όπου μάθαιναν να γράφουν και να διαβάσουν. Οι παλαιοί ηγέτες του τόπου μόλις που ήξεραν να γράφουν το όνομα τους.

## Σοφία

**[59]** Το ψαλτήρι και άλλα εκκλησιαστικά βιβλία με τα οποία έμαθαν να διαβάζουν. Και όλα αυτά μέσα στο σκοτάδι και τον κίνδυνο της νύκτα, τα παιδιά έπρεπε να περπατήσουν πολλές φορές μεγάλες αποστάσεις, κρυφά χωρίς να τους καταλάβουν, από τότε έμεινε και το τραγούδι.... φεγγαράκι μου λαμπρό.....

Πώς να ήταν άραγε στο κρυφό σχολειό, τι βιβλία είχαν. Δεν είχαν μαζί τους ούτε τετράδια, ούτε βιβλία, κάθονταν κάτω στο πάτωμα ή στις πέτρες τριγύρω, έχοντας τα αυτιά τους στα λόγια του δασκάλου. Ο ιερέας τους μάθαινε να γράφουν και να διαβάζουν και τους μιλούσε για την ένδοξη ιστορία των προγόνων μας, μεγαλώνοντας μέσα τους τη θέληση για την ελευθερία από τους τούρκους.

**Ηρώ**

Πολλά είναι τα ονόματα και οι τοποθεσίες των μοναστηριών όπου γνωρίζουμε πως γινόταν το κρυφό σχολειό:

**[60]** στην περίφημη Μονή Προυσού στην Ευρυτανία, διασώζεται ένα μικρό κτήριο που όλως τυχαίως ονομάζεται από τους ντόπιους κρυφό σχολειό. Λέγεται πως σε αυτό δίδαξε ο άγιος Κοσμάς ο Αιτωλός.

**[61]** Άλλο κρυφό σχολειό ήταν στην Μονή Παναγίας Φιλοσόφου στη Δημητσάνα. Το μοναστήρι βρίσκεται σε μία σπηλιά ενός βράχου. Η μονή στάθηκε καταφύγιο για τα ελληνόπουλα που διψούσαν για μάθηση.

**[62]** Τα κρυφά σχολειά λοιπόν συνέβαλαν καθοριστικά στη διατήρηση της πίστης και της ελληνικής ταυτότητας. Θύμισαν στους έλληνες ότι δεν είναι ραγιάδες αλλά ελεύθεροι, μαζί με τα μαθήματα μάθαιναν και να αψηφούν το θάνατο... να αναπνέουν με ελευθερία.

Αλέξανδρος

Η Ορθόδοξη Εκκλησία κατά τα τετρακόσια χρόνια της Τουρκοκρατίας επιτέλεσε εθνοσωτήριο έργο. Βρισκόταν στο κέντρο της ζωής των υπόδουλων Ελλήνων. Στην Ελληνική Εκκλησία οφείλεται αναμφισβήτητα η διατήρηση της Ελληνικής γλώσσας, της Ορθόδοξης πίστης και η παίδευση του λαού μέχρι τη απελευθέρωση.

Σόφι

Την έλλειψη οργανωμένης σχολικής παιδείας, αναπλήρωνε η ανεπίσημη και ταπεινή φροντίδα της Εκκλησίας στους νάρθηκες των ναών και στις Μονές. Ο Μακρυγιάννης λέει ότι τα Ελληνικά Μοναστήρια αναδείχτηκαν σε «κάστρα της Ελευθερίας».

Η Εκκλησία της Ελλάδος συμμετείχε επίσης ενεργά στην Ελληνική Επανάσταση, του 1821 για την απελευθέρωση της χώρας από τον οθωμανικό ζυγό. Αρχιερείς, απλοί ιερείς, διάκονοι και μοναχοί πέραν των άλλων προσφορών υλικών και πνευματικών,, ηγούντο μερικές φορές και πολεμικών επιχειρήσεων.

ΗΡΩ

Για να επιτευχθεί η Ελευθερία χρειάστηκε να χυθεί πολύ αίμα Ελλήνων χριστιανών. Ο Ακαδημαϊκός Διον. Κόκκινος ειδικά για τους κληρικούς ομολογεί: «Ο κλήρος υπήρξε ο οδηγός της φυλής και το στήριγμά της. Αυτοί που θυσιάστηκαν χάριν του εθνικού καθήκοντος κληρικοί καθ’ όλην την περίοδο της Τουρκοκρατίας, αποτελούν ηρωική λεγεώνα. Άλλωστε δύο ήταν οι επιδιώξεις της εκκλησιαστικής και πνευματικής ηγεσίας των υπόδουλων Ελλήνων: η απελευθέρωση του ελληνικού έθνους και η αποκατάστασή του στην προηγούμενη πολιτιστική θέση του για την επιτυχία των οποίων η Εκκλησία συνέβαλε ουσιαστικά με όλες τις δυνάμεις της. Η συμμετοχή της Εκκλησίας στην εθνεγερσία του 1821 δεν έγινε μόνο τότε, αλλά άρχισε αμέσως μετά την άλωση της Κωνσταντινουπόλεως και συνεχίστηκε μέχρι την απελευθέρωση του Γένους και μετά. Σε όλες τις φάσεις του αγώνα αντιμετώπισε αναρίθμητα μαρτύρια, αγχόνες και άγριες σφαγές.

ΓΙΩΡΓΟ

Ο ξεσηκωμός του έθνους το 1821 δεν ήταν έργο μιας στιγμής, ένα παροδικό ξέσπασμα. Ήταν ο καρπός μιας πολύχρονης προσπάθειας και μιας κατάλληλης προετοιμασίας. Ήταν το επιστέγασμα ενός αφανούς και κυριολεκτικά «κάτω από τη μύτη του δυνάστη» έργου, πίσω από το οποίο βρισκόταν η Εκκλησία. Φυσικός αρχηγός του Γένους ήταν ο εκάστοτε Πατριάρχης και η Εκκλησία της Κωνσταντινουπόλεως ήταν η «Μητέρα Εκκλησία». Όπως θα πει αργότερα ο Κολοκοτρώνης «Ο Θεός υπόγραψε την Ελευθερία της Ελλάδος και δε μπορεί να πάρει την υπογραφή του πίσω». Δίχως Πατριαρχείο, δίχως Φανάρι, δίχως σχολειά αλλά και δίχως προεστούς, ο Ελληνισμός μέσα στους αιώνες θα είχε τουρκέψει.

ΑΛΕΞ

Για μας τους σημερινούς Έλληνες που με δέος αναπολούμε τα μεγάλα γεγονότα που αποτελούν την εθνική μας κιβωτό προκύπτει επιτακτικό ένα χρέος: να μένουμε πιστοί στο πνεύμα και στα ιδανικά και στις αρχές της Εκκλησίας και εκείνων που αγωνίστηκαν και μας παρέδωσαν ελεύθερη πατρίδα. Όσο πιο κοντά στο πνεύμα αυτό, βρισκόμαστε τόσο θα θωρακίζουμε την Ελλάδα μας από νέους κινδύνους.